Няпэўнасць. Вялікая частка людзей не мае ўпэўненасці ў заўтрашнім дні. Найперш гэта тычыцца стану эканомікі, заробкаў, магчымсці забяспечыць годнае жыццё сваім сем’ям. З няпэўнасцю сутыкаюцца і заможныя беларусы, якія ў сённяшніх варунках баяцца страціць свой бізнес. Дзяржчыноўнікі баяцца апынуцца за кратамі. І гэтую няпэўнасць агулам узмацняе нявызначаная геапалітычная сітуацыя ў нашым рэгіёне.